তারা ঘরে ফিরে দেখে দুলাল নেই। খানিকটা অপেক্ষা করে রাতের খাবার খেয়ে কেরোসিন ল্যাম্পের আলোয় শোওয়ার প্রস্তুতি নেয়। এমন সময় দুলাল এসে চিৎকার করে ভাত চায়। জেসমিন খাবার বাড়তে বাড়তে ওকে ঢেকুর তুলতে দেখে। ‘এতো ঠাণ্ডা।’ দুলাল বলে। এরপর সেই আগের মতোই, তার পিঠের দিকে মুখ করে শোয়া, ছোট্ট ঘুমন্ত ওটা ধরে থাকা, পার্থক্য এবার কেবল রুবি নিচে কুলসুম ও তার ছেলের পাশে শুয়েছে। ‘মাথাটা বিলি কেটে দাও’, দুলাল নিচুস্বরে বলে। সে ঘুমিয়ে পড়ে। পরে, মাঝরাতে জেসমিনের ঘুম ভাঙে ওর চাপা চিৎকারে। তীক্ষ্ম গোঙানির শব্দ। জেসমিন ভাবে ও স্বপ্ন দেখছে, কারণ চাঁদের চিকন আলোয় ওর মুখটা নিশ্চুপ পড়ে আছে।